Source: http://legislatie.just.ro/Public/DetaliiDocument/169440
Timestamp: 2017-11-20 07:40:23+00:00
Document Index: 11548964

Matched Legal Cases: ['Articolul 1', 'Articolul 1', 'Articolul 2', 'Articolul 3', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

ORDONANŢĂ DE URGENŢĂ nr. 8 din 18 februarie 2009 (*actualizată*)privind acordarea voucherelor de vacanţă**)(actualizată la data de 4 iulie 2015*)
----------**) Titlul ordonanţei de urgenţă a fost modificat de pct. 1 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014.Având în vedere criza financiară existentă la nivel global, care afectează, în principal, întreprinderile mici şi mijlocii din România, precum şi situaţia creată de presiunile personalului bugetar pentru creşterea salariilor,având în vedere faptul că întreprinderile mici şi mijlocii se află în prezent sub presiunea limitării posibilităţilor de creditare generată de criza financiară şi sunt din ce în ce mai afectate de lipsa de lichidităţi din economie, ceea ce generează şi întârzieri în încasarea facturilor aferente mărfurilor livrate sau serviciilor prestate în favoarea propriilor beneficiari,având în vedere lipsa de forţă de muncă calificată la nivelul întreprinderilor mici şi mijlocii, generată de fenomenul de emigrare cu care ne-am confruntat în ultimii ani, care a generat deja creşteri salariale importante în sectorul privat în ultimii ani, pe fondul creşterii economice şi a necesităţii de a asigura o forţă de muncă stabilă,având în vedere că în contextul actual generat de efectele crizei financiare întreprinderile mici şi mijlocii nu mai au resurse pentru a ţine pasul cu creşterile salariale anunţate în sectorul bugetar şi riscă să îşi piardă angajaţii,având în vedere investiţiile făcute de majoritatea angajatorilor în pregătirea forţei de muncă angajate în vederea asigurării sustenabilităţii întreprinderilor în condiţiile concurenţiale generate de aderarea la Uniunea Europeană,prin introducerea tichetelor de vacanţă, Guvernul intervine printr-o măsură urgentă în favoarea angajatului, căruia îi cresc veniturile reale, şi în favoarea angajatorului, care are posibilitatea şi este stimulat să acorde angajaţilor, alături de salariu, vacanţe în ţară, prin intermediul tichetelor de vacanţă, cu rol de recuperare a capacităţii de muncă, de creştere a productivităţii muncii salariatului şi de motivare a acestuia pentru a-şi menţine calitatea de salariat în respectiva întreprindere, ceea ce va genera stabilitate şi eficienţă mărite la nivelul sectorului privat şi în special în cazul întreprinderilor mici şi mijlocii.Având în vedere că toate aceste elemente vizează interesul public şi constituie situaţii extraordinare, a căror reglementare nu poate fi amânată, este necesar a fi luate măsuri imediate pentru instituirea cadrului normativ privind acordarea tichetelor de vacanţă.Neadoptarea prezentei ordonanţe de urgenţă va duce la scăderea circulaţiei turistice în România, la creşterea ratei şomajului, aspecte care implicit vor genera un impact negativ asupra întregii economii.În temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Articolul 1 (1) Începând cu data intrării în vigoare a prezentei ordonanţe de urgenţă, pentru recuperarea şi întreţinerea capacităţii de muncă a personalului salarial, angajatorii care încadrează personal prin încheierea unui contract individual de muncă pot acorda, în condiţiile legii, bonuri de valoare, denumite în continuare vouchere de vacanţă. ... --------Alin. (1) al art. 1 a fost modificat de pct. 2 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (2) Instituţiile publice definite conform Legii nr. 500/2002 ... privind finanţele publice, cu modificările şi completările ulterioare, şi instituţiile publice locale definite conform Legii nr. 273/2006privind finanţele publice locale, cu modificările şi completările ulterioare, indiferent de sistemul de finanţare şi subordonare, inclusiv cele care se finanţează integral din venituri proprii, care încadrează funcţionari publici şi/sau personal prin încheierea unui contract individual de muncă, după caz, acordă, în condiţiile legii, prime de vacanţă numai sub forma voucherelor de vacanţă.---------Alin. (2) al art. 1 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^1) În înţelesul prezentei ordonanţe de urgenţă, cu excepţia cazurilor în care se prevede în mod expres altfel, termenul "voucher de vacanţă" va fi interpretat ca făcând referire atât la voucherul de vacanţă pe suport hârtie, cât şi la voucherul de vacanţă pe suport electronic.---------Alin. (2^1) al art. 1 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^2) Voucherele de vacanţă pe suport electronic sunt bonuri de valoare emise în format electronic, reglementate exclusiv de prevederile prezentei ordonanţe de urgenţă, fiind destinate exclusiv achiziţionării pachetelor de servicii turistice în conformitate cu prevederile prezentei ordonanţe de urgenţă.---------Alin. (2^2) al art. 1 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^3) Voucherele de vacanţă pe suport hârtie şi pe suport electronic sunt emise în mod exclusiv pentru a fi folosite în condiţiile prezentei ordonanţe de urgenţă.---------Alin. (2^3) al art. 1 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^4) Angajatorul stabileşte sub ce formă acordă voucherele de vacanţă de comun acord cu organizaţiile sindicale legal constituite sau cu reprezentanţii salariaţilor, după caz.---------Alin. (2^4) al art. 1 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (3) Voucherele de vacanţă se acordă în limitele sumelor prevăzute cu această destinaţie în bugetul de stat sau, după caz, în bugetele locale, pentru unităţile din domeniul bugetar, şi în limitele sumelor prevăzute cu această destinaţie în bugetul de venituri şi cheltuieli aprobat, potrivit legii, pentru celelalte categorii de angajatori. ... --------Alin. (3) al art. 1 a fost modificat de pct. 2 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (4) Nivelul maxim al sumelor care pot fi acordate salariaţilor sub formă de vouchere de vacanţă reprezintă contravaloarea a 6 salarii de bază minime brute pe ţară garantate în plată, pentru un salariat, în decursul unui an fiscal. ... --------Alin. (4) al art. 1 a fost modificat de pct. 2 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (5) Voucherele de vacanţă sunt integral suportate de către angajator, în condiţiile art. 3. ... --------Alin. (5) al art. 1 a fost modificat de pct. 2 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (6) Abrogat. ... --------Alin. (6) al art. 1 a fost abrogat de pct. 3 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (7) Conţinutul minim al pachetului de servicii care se poate achiziţiona prin intermediul voucherelor de vacanţă va fi stabilit prin normele de aplicare a prezentei ordonanţe de urgenţă, care vor fi aprobate prin hotărâre a Guvernului. ... --------Alin. (7) al art. 1 a fost modificat de pct. 4 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (8) Prestarea serviciilor achiziţionate de către unităţile afiliate prin intermediul voucherelor de vacanţă se face în structuri de primire turistice, autorizate de Autoritatea Naţională pentru Turism. ... ---------Alin. (8) al art. 1 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (9) Angajatul care beneficiază de vouchere de vacanţă nu mai beneficiază de prima de vacanţă în cursul anului fiscal sau de bilete de odihnă, acordate potrivit Legii nr. 263/2010 privind sistemul unitar de pensii publice, cu modificările şi completările ulterioare. ... --------Alin. (9) al art. 1 a fost modificat de pct. 4 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. + Articolul 1^1Societăţile naţionale, companiile naţionale şi societăţile reglementate de Legea nr. 31/1990, republicată, cu modificările şi completările ulterioare, la care statul este acţionar unic sau acţionar majoritar, precum şi regiile autonome, indiferent de forma de coordonare/subordonare, pot acorda angajaţilor proprii prime, cu ocazia plecării în concediul de odihnă, numai sub forma voucherelor de vacanţă, în conformitate cu prevederile art. 1.---------Art. 1^1 a fost introdus de pct. 5 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. + Articolul 2 (1) Voucherele de vacanţă, atât pe suport hârtie, cât şi pe suport electronic, se emit numai de către unităţile autorizate de Ministerul Finanţelor Publice, denumite în continuare unităţi emitente. ... ---------Alin. (1) al art. 2 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(1^1) Unităţile emitente desfăşoară această activitate numai în baza autorizaţiei de funcţionare, acordată de Ministerul Finanţelor Publice. Autorizaţia de funcţionare se acordă potrivit criteriilor stabilite de către Ministerul Finanţelor Publice, prin ordin al ministrului, astfel încât să se asigure dezvoltarea concurenţială a serviciilor prevăzute de prezenta ordonanţă de urgenţă.---------Alin. (1^1) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(1^2) Pot avea calitatea de unităţi emitente persoanele juridice înfiinţate în baza Legii societăţilor nr. 31/1990, republicată, cu modificările şi completările ulterioare, precum şi instituţiile de credit, persoane juridice române şi sucursalele instituţiilor de credit autorizate în state membre ale Uniunii Europene şi notificate către Banca Naţională a României, potrivit legii, cu respectarea prevederilor alin. (1) şi (1^1).---------Alin. (1^2) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (2) Fiecare voucher de vacanţă pe suport hârtie este valabil numai dacă are înscris numărul sub care a fost înseriat de către unitatea emitentă şi cuprinde, cel puţin, următoarele menţiuni: ... ---------Partea introductivă a alin. (2) al art. 2 a fost modificată de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. a) emitentul şi datele sale de identificare; ... b) valoarea nominală a voucherului de vacanţă; ... c) angajatorul şi datele sale de identificare; ... d) numele, prenumele şi codul numeric personal ale angajatului care este în drept să utilizeze voucherul de vacanţă; ... e) spaţiul destinat înscrierii perioadei în care a fost utilizat şi aplicării ştampilei unităţii afiliate; ... f) interdicţia unităţii afiliate de a plăti diferenţa în bani dintre valoarea voucherului de vacanţă şi valoarea pachetului de servicii către utilizatorii voucherelor de vacanţă; ... g) perioada de valabilitate a utilizării voucherului de vacanţă. ... h) interdicţia de a utiliza voucherul de vacanţă în alte locuri decât în unităţile afiliate, definite potrivit art. 4 alin. (1); ... ---------Lit. h) a alin. (2) al art. 2 a fost introdusă de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^1) Fiecare voucher de vacanţă pe suport electronic este valabil numai dacă menţiunile prevăzute la alin. (2) lit. a), c), d), g), h) şi i) sunt înscrise pe voucherul de vacanţă pe suport electronic sau stocate într-un alt mod în acesta.---------Alin. (2^1) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^2) Voucherele de vacanţă emise pe suport electronic pot fi alimentate exclusiv cu valoarea nominală a voucherelor de vacanţă acordate de către angajator şi pot fi utilizate doar pentru achiziţionarea pachetelor de servicii turistice.---------Alin. (2^2) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^3) Voucherele de vacanţă emise pe suport electronic nu permit efectuarea de operaţiuni de retragere de numerar.---------Alin. (2^3) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^4) Unităţile emitente sunt obligate să deschidă conturi sau subconturi de plăţi distincte, prin care se vor derula sumele reprezentând încasările şi plăţile aferente valorii nominale a voucherelor de vacanţă, astfel încât să permită o evidenţă clară a sumelor utilizate în temeiul contractelor încheiate cu angajatorii şi cu unităţile afiliate.---------Alin. (2^4) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.(2^5) Unităţile emitente de vouchere de vacanţă pe suport electronic pot organiza platforme pentru emiterea voucherelor de vacanţă sau pot încheia contracte cu organizaţii care administrează scheme/ aranjamente de plată ori alte organizaţii specializate, după caz.---------Alin. (2^5) al art. 2 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (3) Unităţile emitente sunt obligate să ia măsurile necesare pentru asigurarea circulaţiei voucherelor de vacanţă în condiţii de siguranţă. ... ---------Alin. (3) al art. 2 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (4) Voucherul de vacanţă are perioada de valabilitate de un an de la data emiterii, fără a se înţelege că aceasta este perioada de valabilitate a suportului electronic, în cazul în care voucherul a fost emis pe acest tip de suport. ... ---------Alin. (4) al art. 2 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.---------Art. 2 a fost modificat de pct. 6 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. + Articolul 3 (1) Abrogat. ... ---------Alin. (1) al art. 3 a fost abrogat de pct. 7 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (2) Abrogat. ... ---------Alin. (2) al art. 3 a fost abrogat de pct. 7 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (3) Sumele corespunzătoare voucherelor de vacanţă acordate de către angajator sunt deductibile la calculul impozitului pe profit, în limita a 6 salarii de bază minime brute pe ţară garantate în plată pentru fiecare angajat, pe un an calendaristic. Salariul de bază minim brut pe ţară garantat în plată este cel stabilit prin hotărâre a Guvernului. ... ---------Alin. (3) al art. 3 a fost modificat de pct. 8 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (4) Abrogat. ... ---------Alin. (4) al art. 3 a fost abrogat de pct. 9 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (5) Valorile nominale permise pentru voucherele de vacanţă pe suport hârtie sunt: 10, 20, 30, 40 şi 50 lei. ... ---------Alin. (5) al art. 3 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (6) Angajatorul care achiziţionează direct de la o unitate emitentă necesarul de vouchere de vacanţă pe suport hârtie achită atât contravaloarea nominală a voucherelor de vacanţă, cât şi costul imprimatului reprezentând voucherul de vacanţă. ... ---------Alin. (6) al art. 3 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (7) Angajatorul care contractează cu o unitate emitentă serviciul de emitere a voucherului de vacanţă pe suport electronic achită contravaloarea nominală a voucherelor de vacanţă distribuite angajaţilor, precum şi costul emiterii suportului electronic. ... ---------Alin. (7) al art. 3 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (8) Valoarea nominală a voucherelor de vacanţă acordată angajaţilor, fie pe suport hârtie, fie pe suport electronic, nu poate să fie diminuată în niciun mod. ... ---------Alin. (8) al art. 3 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. + Articolul 3^1Plafonul maxim cumulat al comisionului perceput de la angajator şi unitatea afiliată, de către unităţile emitente, este de 1% din valoarea voucherului de vacanţă.---------Art. 3^1 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. + Articolul 4 (1) Operatorii economici cu activitate de turism din România, autorizaţi de Autoritatea Naţională pentru Turism, conform Ordonanţei Guvernului nr. 58/1998 ... privind organizarea şi desfăşurarea activităţii de turism în România, aprobată cu modificări şi completări prin Legea nr. 755/2001, cu modificările ulterioare, care deţin structuri de primire turistice clasificate şi/sau agenţii de turism licenţiate şi care acceptă vouchere de vacanţă ca modalitate de plată, se denumesc, în mod convenţional şi în înţelesul prezentei ordonanţe de urgenţă, unităţi afiliate.(1^1) Autoritatea Naţională pentru Turism va transmite unităţilor emitente lista cu unităţile afiliate.---------Alin. (1^1) al art. 4 a fost introdus de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor voucherelor de vacanţă. ... ---------Art. 4 a fost modificat de pct. 12 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. + Articolul 5 (1) Abrogat. ... ---------Alin. (1) al art. 5 a fost abrogat de pct. 13 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. (2) Orice plată se face numai prin intermediul societăţilor bancare sau prin unităţile teritoriale ale Trezoreriei Statului, după caz, potrivit legii. ... ---------Alin. (2) al art. 5 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. (3) Unităţile emitente vor plăti unităţilor afiliate cu care au încheiat contracte pentru decontarea voucherelor de vacanţă contravaloarea acestora după prestarea serviciilor de turism. ... ---------Alin. (3) al art. 5 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. + Articolul 6 (1) Se interzice unităţii afiliate acordarea unui rest de bani la voucherul de vacanţă. ... (2) Contravaloarea serviciilor turistice prestate de către unităţile afiliate peste valoarea voucherelor de vacanţă se suportă de către angajat, titular al voucherelor de vacanţă. ... ---------Alin. (2) al art. 6 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014.---------Art. 6 a fost modificat de pct. 15 al art. I din LEGEA nr. 94 din 1 iulie 2014, publicată în MONITORUL OFICIAL nr. 496 din 3 iulie 2014. + Articolul 7 (1) Constituie contravenţie şi se sancţionează cu amendă de la 1.000 lei la 5.000 lei acceptarea de către unitatea afiliată de vouchere de vacanţă de la alte persoane decât titularul voucherului de vacanţă. ... (2) Constituie contravenţie şi se sancţionează cu amendă de la 1.000 lei la 10.000 lei şi retragerea certificatului de clasificare, respectiv a licenţei de turism acceptarea de către unităţile afiliate de vouchere de vacanţă pentru achiziţionarea de servicii care nu îndeplinesc condiţiile pachetului minim de servicii prevăzut la art. 1 alin. (7). ... (3) Constituie contravenţie şi se sancţionează cu amendă de la 5.000 lei la 10.000 lei următoarele: ... a) fapta unităţii afiliate de a da rest în bani la voucherul de vacanţă; ... b) comercializarea voucherelor de vacanţă de către angajaţi, angajatori, unităţile afiliate şi structurile de primire turistice; ... c) diminuarea valorii nominale a voucherelor de vacanţă utilizate de angajaţi; ... d) emiterea de vouchere de vacanţă cu alte valori nominale decât cele prevăzute la art. 3 alin. (5); ... e) emiterea de vouchere de vacanţă de către alte entităţi decât cele prevăzute la art. 2 alin. (1). ... (4) Constituie contravenţie şi se sancţionează cu amendă de la 5.000 lei la 10.000 lei şi retragerea licenţei de turism agenţiei de turism, în calitate de unitate afiliată, fapta agenţiei de turism de a emite pachete de servicii turistice pentru achiziţionare cu vouchere de vacanţă la un preţ mai mare faţă de preţul pachetului similar de servicii achiziţionat prin alte mijloace de plată. ... (5) Constituie contravenţie şi se sancţionează cu amendă de la 5.000 lei la 10.000 lei fapta unităţilor emitente de a emite vouchere de vacanţă cu nerespectarea prevederilor art. 2 alin. (2), (2^1) şi (2^2). ... (6) Constatarea contravenţiilor şi aplicarea sancţiunilor se fac de către personalul cu atribuţii de control din cadrul Autorităţii Naţionale pentru Turism. ... (7) Contravenţiilor prevăzute la alin. (1) - (5) le sunt aplicabile dispoziţiile Ordonanţei Guvernului nr. 2/2001 ... privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.»---------Art. 7 a fost modificat de pct. 2 al art. I din LEGEA nr. 173 din 29 iunie 2015, publicată în MONITORUL OFICIAL nr. 481 din 1 iulie 2015, care modifică art. I din ORDONANŢA nr. 8 din 31 iulie 2014, publicată în MONITORUL OFICIAL nr. 585 din 5 august 2014. + Articolul 8În termen de 15 zile de la intrarea în vigoare a prezentei ordonanţe de urgenţă, Ministerul Turismului şi Ministerul Muncii, Familiei şi Protecţiei Sociale vor supune spre aprobare, prin hotărâre a Guvernului, normele metodologice de aplicare a acesteia.PRIM-MINISTRUEMIL BOCContrasemnează:--------------Ministrul turismului,Elena Gabriela UdreaMinistrul muncii, familiei şi protecţiei sociale,Marian SârbuMinistrul finanţelor publice,Gheorghe PogeaBucureşti, 18 februarie 2009.Nr. 8.------